2025. gada Kannu kinofestivāls

78. ikgadējais Kannu kinofestivāls norisinājās 2025. gadā no 13. līdz 24. maijam. Galvenās konkursa žūrijas priekšsēdētāja bija franču aktrise Žiljeta Binoša. Irāņu kinorežisors Džafars Panāhi ieguva festivāla galveno balvu Zelta palmas zaru par trillera filmu "Tas bija tikai negadījums".

Oficiālo festivāla dubultplakātu, kurā redzama aktrise Anuka Emē un aktieris Žans Luijs Trentiņāns filmā "Vīrietis un sieviete" (Un homme et une femme, 1966), kuras režisors ir Klods Lelūšs, 19. Kannu kinofestivāla Zelta palmas zara ieguvējs, veidoja Hartlands Vilja. Atklāšanas un noslēguma ceremoniju vadīja franču aktieris Lorāns Lafits.

Festivāla laikā piešķirtas divas Goda Zelta palmas zara balvas: pirmo piešķīra Robertam De Niro festivāla atklāšanas ceremonijā, bet otru piešķirta Denzelam Vašingtonam neilgi pirms filmas Highest 2 Lowest pasaules pirmizrādes.

Dienu pēc oficiālās atlases paziņošanas palestīniešu fotožurnāliste Fatima Hasūna, viena no galvenajām Sepidehas Farsi dokumentālās filmas Put Your Soul on Your Hand and Walk varoņiem, 2025. gada 16. aprīlī tika nogalināta kopā ar desmit viņas ģimenes locekļiem Izraēlas gaisa triecienā viņu mājām Gazas pilsētā. Festivāls publicēja oficiālu paziņojumu, kurā izteica līdzjūtību un kritizēja notiekošo karu un vardarbību Gazā. Festivāla atklāšanas dienā vairāk nekā 350 režisoru, aktieru un producentu, tostarp Džonatans Gleizers, Nuri Bilge Džejlans, Viktors Erise, Afsija Erzi, Aki Kaurismeki, Nadavs Lapids, Klebers Mendonsa Filju, Pedro Almodovars, Deivids Kronenbergs un Rūbens Ēstlunds parakstīja vēstuli, kurā nosodīja Hasūnas slepkavību un nosodīja notiekošo genocīdu Gazā, norādot: "Mēs nevaram klusēt, kamēr Gazā notiek genocīds".

Festivāla pēdējā dienā, 2025. gada 24. maijā, rīta seansus pārtrauca elektrības padeves pārtraukums, ko izraisīja ļaunprātīga dedzināšana.

Festivālu atklāja ar Amēlijas Bonēnas Francijas kinokomēdiju Partir un jour.

 Konkursa filmas 
Sekojošās filmas sacentās par Zelta palmas zaru.
Filmas nosaukumsRežisorsValstsAlphaŽilija DikurnoFrancija, BeļģijaDossier 137Dominiks MollsFrancija"Mirsti, mana mīla" (Die My Love)Linna RemzijaASVEagles of the RepublicTāriks SālihsZviedrija, Francija, Dānija, SomijaEddingtonAri AstersASVFuoriMario MartoneItālija, FrancijaThe History of SoundOlivers HermanussApvienotā Karaliste, ASV"Tas bija tikai negadījums" (یک تصادف ساده)Džafars PanāhiIrāna, Francija, LuksemburgaLa Petite DernièreHafisa HerziFrancija, Vācija"Afērists" (The Mastermind)Kellija ReiharteASV, Apvienotā Karaliste"Jaunais vilnis" (Nouvelle Vague)Ričards LinkletersFrancija"Feniķiešu shēma" (The Phoenician Scheme)Vess AndersonsASV, Vācija"Renuārs" (ルノワール)Čie HajakavaJapāna, Austrālija, Francija, Singapūra, FIlipīnas, IndonēzijaResurrectionBi GansĶīna, FrancijaRomeríaKarla SimonaSpānija, Beļģija, Vācija"Slepenais aģents" (O Agente Secreto)Klebers Mendosa FiljuBrazīlija, Francija, Vācija, Nīderlande"Sentimentāla vērtība" (Affeksjonsverdi)Joahims TrīrsNorvēģija, Francija, Vācija, Dānija, Zviedrija, Apvienotā Karaliste"Sirāts" (Sirāt)Olivers LašiSpānija, FrancijaIn die Sonne schauenMaša ŠilinskaVācija"Divi prokurori" (Два прокурора)Serhijs LozņicaLatvija, Francija, Vācija, Nīderlande, Rumānija, LietuvaWoman and ChildSaīds RustajiIrāna, Francija, VācijaJeunes mèresBrāļi DardēniBeļģija, Francija

 Atsauces 

 Ārējās saites 

 Oficiālā tīmekļa vietne

kannas
Kategorija:Kannu kinofestivāls